Bæjarbúar eru hvattir til að fjölmenna í árlega þrettándagleði í Reykjanesbæ mánudaginn 6. janúar og eiga saman skemmtilega fjölskyldustund með púkum , álfum , Grýlu , jólasveinum og ýmsum öðrum kynjaverum . Luktarsmiðja í Myllubakkaskóla Áður en dagskrá hefst eða kl. 16:30 -17 : 50 , verður boðið upp á skemmtilega luktarsmiðju í Myllubakkaskóla . Fólk tekur með sér krukku að heiman sem hægt verður að breyta í fallega lukt til að taka með sér í blysförina frá Myllubakkaskóla að hátíðarsvæði á Hafnargötu . Allir velkomnir . Blysför að hátíðarsvæði og börn í búningum Klukkan 18:00 verður gengið í fylgd álfakóngs og drottningar og hirðar þeirra frá Myllubakkaskóla að hátíðarsvæði við Hafnargötu 8 . Foreldrar eru hvattir til að leyfa börnunum að taka virkan þátt í gleðinni með því að klæða sig upp í ýmis gervi , jafnvel púkagervi og auðvitað að taka nýju luktina meðferðis í blysförina . Á hátíðarsvæðinu verður það sjálf Grýla gamla sem tekur á móti hersingunni , álfar munu hefja upp raust sína og syngja þrettándasöngva og alls kyns kynjaverur verða á sveimi á svæðinu . Þrettándabrennan verður á sínum stað við Ægisgötu og gestum verður boðið upp á heitt kakó til að ylja sér .